AP จัดแคมเปญ”Final Call”ดันยอด Q4/58 พร้อมผุด 5 โครงการใหม่ 5.3 พันลบ.
AP จัดแคมเปญ"Final Call"ดันยอด Q4/58 พร้อมผุด 5 โครงการใหม่ 5.3 พันลบ.
6 ต.ค. 2558

นายวิทการ จันทวิมล รองกรรมการผู้อำนวยการ สายงานกลยุทธ์การตลาด บริษัท เอพี (ไทยแลนด์) จำกัด (มหาชน) หรือ AP เปิดเผยว่า แผนการดำเนินธุรกิจในช่วงไตรมาสสุดท้ายของปี 58 บริษัทฯ ยังมีแผนเปิดตัวโครงการใหม่ อีก 5 โครงการ มูลค่ารวม 5,330 ล้านบาท โดยแบ่งเป็นการพัฒนาคอนโดมิเนียมจำนวน 1 โครงการ มูลค่าประมาณ 3,100 ล้านบาท และโครงการแนวราบอีก 4 โครงการ มูลค่ารวมประมาณ 2,230 ล้านบาท
ทั้งนี้ ยอดขายรวม 9 เดือนที่ผ่านมาบริษัทฯ สามารถสร้างยอดขายได้มากถึง 22,314 ล้านบาท ซึ่งเติบโตขึ้นสูงถึง 28% หากเทียบกับงวดเดียวกันของปีก่อนหน้าที่มียอดขาย 17,490 ล้านบาท ซึ่งมาจากการเปิดตัวโครงการใหม่ทั้งสิ้น 16 โครงการ และโครงการที่อยู่ระหว่าง การขายกว่าอีก 60 โครงการ
นายวิทการ กล่าวว่า ภาพรวมตลาดอสังหาริมทรัพย์ที่เชื่อว่าในไตรมาสสุดท้ายนี้จะเห็นภาพการแข่งขันที่ดุเดือด โดยเฉพาะจากผู้ประกอบการรายใหญ่ที่เร่งทำแคมเปญทางการตลาดออกมาอย่างต่อเนื่อง เพื่อกระตุ้นการตัดสินใจซื้อในช่วงโค้งสุดท้ายของปี สำหรับเอพีแล้วทุกโครงการในเครือเอพี พร้อมนำเสนอแพ็คเกจราคาสุดพิเศษกับแคมเปญ FINAL CALL ราคาสุดท้ายจากเอพี ซึ่งเป็นการนำสินค้าบ้านเดี่ยว ทาวน์เฮ้าส์และคอนโดมิเนียมกว่า 50 ทำเลมาทำราคาพิเศษสุดๆ ซึ่งจะเป็นครั้งแรกและครั้งเดียวที่ผู้บริโภคจะได้เลือกซื้อที่อยู่อาศัยจากเอพีในราคาที่ถูกและคุ้มค่ามากที่สุดในรอบปี ซึ่งลดสูงสุดมากถึง 4 ล้านบาท ณ สำนักงานขายทุกโครงการ ตั้งแต่วันที่ 10-18 ตุลาคมนี้เท่านั้น
และพิเศษเฉพาะในงานมหกรรมบ้านและคอนโดครั้งที่ 33 ที่กำลังจะเริ่มเป็นวันแรกในวันที่ 8 ตุลาคมนี้ บริษัทยังได้นำคอนโดมิเนียมและทาวน์เฮ้าส์ 2 ชั้นแบรนด์พลีโน่ไปนำเสนอในงาน พร้อมมอบโปรโมชั่นเดียวกับแคมเปญ FINAL CALL อีกด้วย
สำหรับรายละเอียดของแคมเปญ FINAL CALL ราคาสุดท้ายจากเอพีประกอบด้วย 1) บ้านเดี่ยว แบรนด์ CENTRO MIND THE CITY บ้านพร้อมอยู่ใน 11 ทำเล ส่วนลดเริ่มต้นตั้งแต่ 400,000 ถึงลดสูดสุด 2.2 ล้านบาท เริ่มต้น 4.59 ล้านบาท 2) ลักชั่วรี่ทาวน์เฮ้าส์ 3 ชั้น แบรนด์บ้านกลางเมือง 16 ทำเลศักยภาพใกล้รถไฟฟ้า ลดสูงสุด 2 ล้านบาท เริ่มต้น 3.59 ล้านบาท และโฮมออฟฟิศ 4 ชั้น District ศรีวรา ราคาสุดท้าย 22.90 ล้านบาท ลดมากถึง 4 ล้านบาท และทาวน์เฮ้าส์   2 ชั้นแบรนด์พลีโน่ใน 9 ทำเลกับส่วนลดสูงสุด 400,000 บาท เริ่มต้น 1.79 ล้านบาท 3) คอนโดมิเนียม แบรนด์ RHYTHM LIFE Aspire ใน 15 ทำเล ส่วนลดสูงสุด 1.04 ล้านบาท เริ่มต้น 1.59 ล้านบาท
นอกจากนั้น ในงานมหกรรมบ้านและคอนโด บริษัทฯ ยังได้นำคอนโดมิเนียมและทาวน์เฮ้าส์ 2 ชั้นแบรนด์พลีโน่ไปนำเสนอในงาน พร้อมมอบโปรโมชั่นเดียวกับแคมเปญ FINAL CALL อีกด้วย ประกอบไปด้วยคอนโดมิเนียม แบรนด์ Aspire ใน 8 ทำเล เช่น สุขุมวิท 48 งามวงศ์วาน สาทร-ตากสิน รัชดา- วงศ์สว่าง สาทร- ท่าพระ วุฒากาศ ลาดพร้าว 113 และรัตนาธิเบศร์ และ LIFE รัชดาภิเษก คอนโด 2 ห้องนอนพร้อมอยู่ ราคาสุดท้าย 6.59 ล้านบาท ทาวน์เฮ้าส์ 2 ชั้นแบรนด์พลีโน่ใน 9 ทำเล อย่าง พระราม 5-ปิ่นเกล้า รัตนาธิเบศร์-ชัยพฤกษ์ วงแหวน-รามอินทรา ศรีนครินทร์ พหลโยธิน- สายไหม ติวานนท์-แจ้งวัฒนะ ปิ่นเกล้า-วงแหวน เพชรเกษม 81 และสุขสวัสดิ์ 66 พร้อมถือโอกาสแนะนำ 4 โครงการใหม่ ได้แก่ พลีโน่ สุขสวัสดิ์ พลีโน่ สุขสวัสดิ์-พระราม 3 พลีโน่ ราชพฤกษ์-พระราม 5 และพลีโน่ ราชพฤกษ์-ท่าน้ำนนท์
 